**2020. 06.25 වන දින ප.ව. 02.00 ට පමණ සීතාවක ප්‍රාදේශීය සභා කමිටු ශාලාවේදී පවත්වන ලද නිවාස හා ප්‍රජා සංවර්ධන කාරක සභා රැස්වීමේ වාර්තාව.**

**සහභාගී වූ :**

1. ගරු කාරක සභා සභාපති - අරුණ පී. දිවිගල්ල මැතිතුමා
2. ගරු කාරක සභික - ඇම්.ඒ. මේරි මාග්‍රට් මැතිතුමිය

3. ගරු කාරක සභික - මාලනී චන්ද්‍රලතා මැතිතුමිය

1. ගරු කාරක සභික - ඥාණ ප්‍රකාසම් ෆැන්සිස් මැතිතුමා
2. ගරු කාරක සභික - ඩබ්.ඩී.චින්තක දේවින්ද මැතිතුමා

**සහභාගී නොවූ**

1. ගරු කාරක සභික - කේ.ඒ.විමල් ප්‍රසන්න මැතිතුමා

2. ගරු කාරක සභික - ඩී.ඩී.අයෝම මධු ප්‍රසාද් දේවගේ මැතිතුමා

3. ගරු කාරක සභික - එස්. චන්ද්‍රකුමාර් මැතිතුමා

4. ගරු කාරක සභික - එස්.ඒ. ප්‍රේමරත්න මැතිතුමා

5. ගරු කාරක සභික - ඩී.කෝකිල සම්පත් වර්ණසිරි මැතිතුමා

1. ගරු කාරක සභික - උපුල් මනෝජ් රූපසිංහ මැතිතුමා

**සහභාගී වූ නිලධාරීන් :**

1. ලේකම් - කේ.ඒ.චන්දන පද්මසිරි මයා
2. ප්‍රධාන කළමනාකරණ සහකාර - කේ.ඩී. සන්ධ්‍යා මාලනී සන්Odසන්ධ්යමාලනී මිය
3. වැඩ අධිකාරි - ජයන්තා ජල්තොටගේ මිය
4. ප්‍රජා සංවර්ධන නිලධාරී - කේ.ජී. ශර්මිලා දුෂානි මිය
5. කාර්යභාර නිලධාරී - හංවැල්ල - ඩබ්.එම්.සී.රණසීලි මිය
6. කාර්යභාර නිලධාරී - කොස්ගම - රේණුකා ඉද්දමල්ගොඩ මිය
7. කාර්යභාර නිලධාරී - පාදුක්ක - චම්පා සෝමචන්ද්‍ර මිය
8. කාර්යභාර නිලධාරී - කහහේන - ජී. චමරි පත්මලතා මිය
9. පුස්තකාලයාධිපති - පාදුක්ක - එම්.පී.චන්ද්‍රරත්න මයා
10. පුස්තකාල සහයක - හංවැල්ල - කේ.පී.නිල්මිණි මිය
11. පුස්තකාල සහයක - කහහේන - එම්.සී.දුලිකා ලක්මිණි මිය
12. පුස්තකාල සහයක - කොස්ගම - කේ.පී.කුමුදුණි ප්‍රියන්තා මිය
13. වැඩ ක්ෂේත්‍ර කම්කරු - ඒ.එම්.රේණුකා මිය
14. සෞඛ්‍ය කම්කරු - එච්.ඒ වත්සලා විනෝදනී මිය

කාරක සභා සභාපති කේ.ඒ.විමල් ප්‍රසන්න මැතිතුමා අද දින අත්‍යවශ්‍ය කරුණක් මත පැමිණිය නොහැකි බව දන්වා ඇති බැවින් කාරක සභාවේ කටයුතු පවත්වාගෙන යාම සඳහා පැමිණ සිටි සියළු මන්ත්‍රීවරුන්ගේ එකඟතාවයෙන් ඩී.ප්‍රියන්ත අරුණ කුමාර මැතිතුමා කාරක සභා සභාපති වශයෙන් පත් කර ගන්නා ලදි.

1. **ලිපි ලේඛණ සලකා බැලිම.**
2. සංවර්ධන නිළධාරි ආර්.පී.එන්.පී.ජිනදාස මයා විසින් 2020.06.15 දිනැතිව සීතාවක ප්‍රාදේශීය සභාවට අයත් හංවැල්ල පූර්ව ළමාවිය සංවර්ධන ව්‍යාපෘතියේ ව්‍යාපෘති කාල සීමාව 2020.08.01 වන දින අවසන් වීමට නියමිත බැවින් 2020.08.02 වන දින සිට එම ව්‍යාපෘතියේ ව්‍යාපෘති කාල සීමාව දීර්ඝ කර ගැනීම සඳහා අනුමැතිය ලබා දෙන ලෙස ඉල්ලමින් යොමු කරන ලද ලිපිය සලකා බැලූ කාරක සභාව 2020.08.02 සිට 2021.08.01 දින දක්වා කාලය දීර්ඝ කිරීම සඳහා ඉදිරි මහා සභාවට යෝජනාවක් ඉදිරිපත් කිරීම සුදුසු බවට තීරණය කරන ලදි.
3. මාවල්ගම පවුල් සෞඛ්‍ය සේවා නිලධාරි S.C.L සුභසිංහ මිය විසින් “කාර්යාලය ගංවතුරට යටවීම සම්බන්ධව” හිසින් යුතුව මාවල්ගම ක්‍ෂේත්‍රයට අයත් පවුල් සෞඛ්‍ය සේවා නිළධාරිනියගේ කාර්යාලය පහළ මාඹුල ප්‍රජා ශාලාව තුල පවත්වාගෙන යන අතර එම කාර්යාලය සුළු ගංවතුර තත්වයට වුවද යටවන නිසා එම ස්ථානයේ කාර්යාලය පවත්වා ගෙන යාම අපහසු බැවින් මාවල්ගම පෙර පාසල පවත් වන ස්ථානයේ කාර්යාලයක් සකසා ගැනීමට අවස්ථාව සලසා දෙන ලෙස ඉල්ලමින් යොමු කරන ලද ලිපිය සලකා බැලූ කාරක සභාව එම පෙර පාසලේ ඉඩකඩ ප්‍රමාණවත් නොමැති බැවින් ඉල්ලීම ඉටු කල නොහැකි බව දන්වා යැවීම සුදුසු බවට තීරණය කරන ලදි.
4. ප්‍රජා සංවර්ධන නිළධාරිනිය විසින් “කොවිඩ් 19 වෛරස් තත්වය පාලනයෙන් පසු පෙර පාසල් ආරම්භ කිරීමට ප්‍රථම බල ප්‍රදේශයේ පෙර පාසල් ගුරුවරියන් දැනුවත් කිරීම” හිසින් යුතුව 2020.06.16 දිනැතිව කොවිඩ් 19 වසංගතය තත්වය මැඩ පැවැත්වීමෙන් පසු රජයේ උපදෙස් අනුව නැවත පෙර පාසල් ආරම්භ කිරීමේ සෞඛ්‍ය ආරක්ෂිත ක්‍රමවේදයක් පිළිබඳව සීතාවක ප්‍රාදේශීය සභා බල ප්‍රදේශයේ පෙර පාසල්වල ගුරුවරියන් දැනුවත් කිරීම සෞඛ්‍ය වෛද්‍ය නිළධාරීන් සමඟ සිදු කිරීමට සැලසුම් කොට ඇති අතර සහභාගී වන සියළුම පෙර පාසල් ගුරුවරියන්ට දරුවන්ගේ සෞඛ්‍යාරක්ෂාව වෙනුවෙන් සහයවීම සඳහා යම් දායකත්වයක් දැරීම පිළිබඳව ගරු සභාපතිතුමාගේ අවධානය යොමු වී ඇති අතර එම වැඩසටහන පැවැත්වීම සඳහා සකස් කරන ලද රු.238,600/- ක ඇස්තමේන්තු සලකා බැලූ කාරක සභාව මුදල් කමිටු ආවරණ අනුමැතියට යටත්ව මෙම වැඩසටහන ක්‍රියාත්මක කිරීම සුදුසු බවට කාරක සභාව තීරණය කරන ලදි.
5. වැලිකන්න එකමුතු ප්‍රජා මණ්ඩලය, සභාපති විසින් “වැලිකන්න - දිගන්විල වෙල් යාය පුරන් කුඹුරු අස්වැද්දීම ” හිසින් යුතුව වැලිකන්න කොට්ඨාශයේ දිගන්විල දැනට පුරන් වී ඇති අක්කර කිහිපයක කුඹුරු යාය ප්‍රජා මණ්ඩලය විසින් ගොවි සංවිධානය සහ තරුණ පිරිස එක්ව යලි අස්වැද්දීමට කටයුතු කළ අතර එම කටයුත්තේදී එක්ස්කැවේටර් යන්ත්‍රයක සහය ලබා ගැනීමට සිදු වු අතර එම යන්ත්‍රය සඳහා රු.60,000/- ක මුදලක් වැය වූ අතර එම මුදල හෝ මුදලින් කොටසක් ප්‍රජා මණ්ඩලය වෙත ලබාදීමට කටයුතු සලසා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මෙම විෂය පළාත් පාලන ආයතනයට අයත් විෂය පථයකට ඇතුලත් නොවන බැවින් මෙම ඉල්ලීම පළාත් සභා අමාත්‍යාංශයට යොමු කිරීම සුදුසු බවට තීරණය කරන ලදි.
6. තුම්මෝදර - වග ඉරිදාපොළ නො.50/17 විපුල රූපසිංහ මහතා විසින් අතිගරු ජනාධිපතිතුමා‍ වෙත “පොදු පහසුකම් කිහිපයක් සඳහා ” හිසින් යුතුව 2019.10.20 දින ඉදිරිපත් කරන ලද ලිපිය සම්බන්ධව පළාත් පාලන සහකාර කොමසාරිස් කාර්යාලය මඟින් LGD/6/5/P06/2020 හා 2020.03.11 දිනැතිව වග බල ප්‍රදේශයේ ආයුර්වේද මධ්‍යස්ථානයක් පවත්වාගෙන යන්නේද ඉදිරියේ දී එම ප්‍රදේශයට ආයුර්වේද මධ්‍යස්ථානයක් ඇති කිරීමේ අවශ්‍යතාවය හඳුනාගෙන ඉදිරියේ දී ක්‍රියාමාර්ග ගෙන ඇද්ද යන්න පිළිබඳව නිරික්ෂණ හා නිර්දේශ වාර්තාවක් ලබාදෙන ලෙස යොමු කරන ලද ලිපිය සලකා බැලූ කාරක සභාව, වග ප්‍රදේශයට ආයුර්වේද මධ්‍යස්ථානයක් සඳහා සුදුසු ගොඩනැගිල්ලක් නොමැති බැවින් ඒ සඳහා ක්‍රියාමාර්ග ගෙන නොමැති බව වාර්තා කිරීම සුදුසු බවට කාරක සභාව තීරණය කරන ලදි.
7. 2020.01.27 දින පැවති කාරක සභාවේ 01(02) යටතේ දැක්වෙන එච්.ඒ.වත්සලා විනෝදනී මිය විසින් වායු සමීකරණය කර ගැනීම සඳහා හිසින් යුතුව 2019.11.18 දිනැතිව බොරළුගොඩ පරිගණක මධ්‍යස්ථානයට නව පරිගණක 09ක් සවි කර ඇති අතර දිවා කාලයේ දී පවතින අධික උෂ්ණත්වය ඒවායේ කල් පැවැත්ම කෙරෙහි බලපාන බැවින් මෙම මධ්‍යස්ථාන වායු සමීකරණය කිරීමට අවශ්‍ය කටයුතු සලසා දෙන මෙන් ඉල්ලමින් යොමු කරන ලදි ලිපිය සලකා බැලූ කාරක සභාව මේ සඳහා කොස්ගම තාක්ෂණ නිළධාරි වාර්තාව අනුව දැනට පරිගණක සවි කර ඇති කොටස දළ වශයෙන් වර්ග අඩි 450 ක් පමණ වන අතර ඒ සඳහා BTV 12000 ක පමණ වායු සමීකරණ යන්ත්‍රයක් සවි කිරීම සුදුසු වන අතර ඒ සඳහා මිළ ගණන් කැඳවා සභාවේ මුදල් තත්වය මත එය ඉටු කිරීම සුදුසු බවට කාරක සභාව තීරණය කරන ලදි.
8. ප්‍රාදේශීය සභාවට අයත් මහජන පුස්තකාල සඳහා කතුවරුන් විසින් යොමු කරන ලද පහත සඳහන් පොත් 05 බැගින් පුස්තකාල 05 සඳහා මිලදී ගැනීමට කාරක සභාව තීරණය කරන ලදී.

**පොතේ නම කර්තෘගේ නම වටිනාකම රු.**

අරුණට පෙර නිහාල් රණසිංහ 700.00

1. **සාකච්ඡා සටහන්**
2. 2020.06.29 දින පාසල් ආරම්භ කිරීමට නියමිත බැවින් සීතාවක ප්‍රාදේශීය සභාවේ පෙර පාසල්වල ගුරුවරුද එදිනට පෙර පාසල් සඳහා පැමිණිමට නියමිත බව ප්‍රජා සංවර්ධන මිය විසින් කාරක සභාව දැනුවත් කරන ලදි.
3. ශිල්ප යොවුන් යාත්‍රා ආයතනයේ දැනට පුහුණුව ලබන සිසුන් සඳහා 2020.07.06 වන දින පාඨමාලා ආරම්භ කිරීමට කටයුතු යොදා ඇති බවට කාරක සභාව දැනුවත් කරන ලදි.
4. පාදුක්ක බණ්ඩාරනායක නිදහස් මහජන පුස්තකාලීය ස්වයංක්‍රියකරණ සේවය පාඨක අයිතිය සඳහා ලබාදීම 2020.07.06වන දින පෙ.ව.9:30ට සිදු කරන බව පාදුක්ක පුස්තකාලයාධිපති මහතා විසින් කාරක සභාව දැනුවත් කරන ලදි.
5. දඹෝර පුස්තකාලයේ ඉහළ මාලය භාවිතයට ගත හැකි ලෙස සකස් කිරීමට සුදුසු ඇස්තමේන්තුවක් සකස් කරන ලෙස ගරු සභාපතිතුමා විසින් තාක්ෂණ නිලධාරීන් දැනුවත් කරන ලදි.
6. සීතාවක පුරවරයේ ‍‍ඓතිහාසික වටිනාකම විදහා දැක්වෙන පොත්,සඟරා,කෘති ආදිය පාඨකයින්ට දීමට හා පරීශීලනය කිරීමට හැකි ලෙස පුස්තකාලය තුල සුදුසු ස්ථානයක් වෙන්කර සකස් කරන ලෙස පුස්තකාලයාධිපතිවරු දැනුවත් කරන ලදි.
7. පාසල්වල අලුත් නිර්දේශ යටතේ ඉගෙනුම ලබන දරුවන් සඳහා අවශ්‍ය කරන පොත් ආදිය (තොරතුරු තාක්ෂණය) පුස්තකාලවලට ලබා ගැනීමට කටයුතු කරන ලෙස පුස්තකාලයාධිපතිවරු දැනුවත් කරන ලදි.
8. 2020.07.01 දින සිටි සියළු පුස්තකාල පාඨකයින් සඳහා විවෘතව තබන බවට පුස්තකාලයාධිපතිවරු කාරක සභාව දැනුවත් කරන ලදි.
9. සාහිත්‍ය මාසය වෙනුවෙන් පසුගිය සාහිත්‍ය උත්සවයේදී සීතාවක ප්‍රාදේශීය සභාව මඟින් පොතක් එලි දැක්වීම කල අතර පාඨකයන් හා කාර්ය මණ්ඩල දැනුවත් කර එම ක්‍රියාවලිය ඉදිරියට කර ගෙන යාම සුදුසු බවට ගරු සභාපතිතුමා විසින් කාරක සභාව දැනුවත් කරන ලදි.